Valtioneuvoston päätös leimaverolain soveltamisesta ulkoasiainhallinnon alalla annettaviin arvonimiin
Suomen asetuskokoelma 258/1932.

V a l t i o n e u v o s t o n   p ä ä t ö s

leimaverolain soveltamisesta ulkoasiainhallinnon alalla

annettaviin arvonimiin.

Annettu Helsingissä 15 päivänä syyskuuta 1932.

___

  Valtioneuvosto on 28 päivänä joulukuuta 1929 annetun leimaverolain 39 §:n ja leimaverolain soveltamisesta samana päivänä annetun Valtioneuvoston päätöksen 4 §:n 4 kohdan nojalla vahvistanut seuraavat tarkemmat määräykset leimaverosta, joka on maksettava ulkoasiainhallinnon alalla annettavista arvonimistä.

1 §.

Avoin kirje tai muu asiakirja, jolla ulkoasiainhallinnon alalla palvelevalle annetaan, virkasuhteensa kestäessä käytettäväksi, alempana mainittu arvonimi vastaavan todellisen viran sitä seuraamatta, varustetaan leimalla seuraavin määrin:

Erikoislähettiläs ja
täysivaltainen ministeri
Lähetystöneuvos
Pääkonsuli
Lähetystösihteeri
Konsuli
Varakonsuli

 
1,000:– Smk.
  600:–
  600:–
  300:–
  300:–
  100:–

2 §.

Jos asianomainen, erotessaan tahi erottuaan ulkoasiainhallinnon palveluksesta, oikeutetaan käyttämään siinä saamaansa tahi sitä virkaa, mikä hänellä erotessaan oli, seuraavaa arvonimeä, on asiakirja, jolla se oikeus hänelle annetaan, varustettava leimalla seuraavin määrin:

Erikoislähettiläs ja
täysivaltainen ministeri
Lähetystöneuvos
Pääkonsuli
Lähetystösihteeri
Konsuli
Varakonsuli

 
4,000:– Smk.
2,400:–
2,400:–
1,200:–
1,200:–
  400:–

3 §.

Avoin kirje tai muu asiakirja, jolla annetaan alempana mainittu arvonimi muissa kuin 1 ja 2 §§:n tarkoittamissa tapauksissa, vastaavan todellisen viran sitä seuraamatta, varustetaan leimalla seuraavin määrin:

Erikoislähettiläs ja
täysivaltainen ministeri
Lähetystöneuvos
Pääkonsuli
Lähetystösihteeri
Konsuli
Varakonsuli

 
12,000:– Smk.
10,000:–
10,000:–
 6,000:–
 6,000:–
 3,000:–

Helsingissä 15 päivänä syyskuuta 1932.

Ulkoasiainministeri A. S. Yrjö-Koskinen.

v.t. Jaostopäällikkö A. Sohlman.

</div>

Katso myös
 Valtioneuvoston päätös arvonimistä (28.10.1932)

Säädökset palkkauksesta ja leimaverosta